b'\n_START_ARTICLE_\nMatka-klassen\n_START_SECTION_\nDesign\n_START_PARAGRAPH_\nDisse b\xc3\xa5de er sidste led af udvikling af missilfart\xc3\xb8jerne af Osa-familien og er en en kraftigt modificeret version af Turya-klassen. B\xc3\xa5dene er kun udstyret med et enkelt foil da den agterste del af b\xc3\xa5den planer ved h\xc3\xb8j fart. De er udrustet med luftkonditioneringsanl\xc3\xa6g og er kan forsegles mod masse\xc3\xb8del\xc3\xa6ggelsesv\xc3\xa5ben. SS-N-2 s\xc3\xb8m\xc3\xa5lsmissilerne er de samme som bliver benyttet p\xc3\xa5 destroyererne af Kashin-klassen. Den oprindelige vestlige opfattelse af skibene var at de var gode og s\xc3\xb8dygtige, senere er det dog blevet afsl\xc3\xb8ret at Sovjetunionen ans\xc3\xa5 skibnene som v\xc3\xa6rende toptunge og trange. Af de tretten planlagte b\xc3\xa5de blev en annulleret, en anden skrottet under konstruktionen. De blev alle bygget i Leningrad . Efter Sovjetunionens opl\xc3\xb8sning blev et antal b\xc3\xa5de skrottet og de resterende blev fordelt mellem Rusland og Ukraine som modtog 5 og efterf\xc3\xb8lgende videresendte en til Georgien efter en gennemgribende renovering.\n_START_SECTION_\nProjekt 206.6\n_START_PARAGRAPH_\nR-44 var en udviklingsplatform for den russiske Sortehavsfl\xc3\xa5de og var det f\xc3\xb8rste skib i verden der blev udstyret med SS-N-25 \xe2\x80\x9cSwitchblade\xe2\x80\x9d s\xc3\xb8m\xc3\xa5lsmissilet i to firedobbelte kanistre. De blev fjernet igen i 2000, men geninstalleret i 2003. I 1998 blev der ogs\xc3\xa5 installeret et nyt kampinformationssystem, ben\xc3\xa6vnt SP-521. R-44 fik ogs\xc3\xa5 installeret AK-630\xd0\x9c1-2 Roy CIWS, som er to 30 mm gatling maskinkanoner placeret over hinanden i stedet for den enkelte standard maskinkanon AK-630. I nyere tid er skibet observeret uden en "Drum Tilt" ildledelsesradar og et \xc3\xa6ndret d\xc3\xa6kshus mellem broen og masten.\n_START_SECTION_\nKamphistorik\n_START_PARAGRAPH_\nDen 9. august 2008 under Krigen i Sydossetien rapporterede flere medier at Tbilisi var blevet s\xc3\xa6nket i et natligt angreb formodentligt med enten et SS-N-9 \xe2\x80\x9cSiren\xe2\x80\x9d (sandsynligvis fra Nanuchka-klassen) eller et SS-N-12 \xe2\x80\x9cSandbox\xe2\x80\x9d (fra krydseren Moskva) affyret af den russiske fl\xc3\xa5de som havde der var ved at positionere sig selv til at iv\xc3\xa6rks\xc3\xa6tte en 50 s\xc3\xb8mil stor "Total Exclusion Zone (TEZ)" rundt om den prim\xc3\xa6re georgiske fl\xc3\xa5destation i Poti._NEWLINE_Tbilisi var dog blevet angrebet af russiske faldsk\xc3\xa6rmstropper den 8. august 2008 i Poti-basen. Skibet der var blevet s\xc3\xa6nket med missilet viste sig h\xc3\xb8jst sandsynligt at v\xc3\xa6re Stenka-torpedob\xc3\xa5den P21 Giorgi Toreli. De to skibe ville umiddelbart have samme radarsignatur og har mange designm\xc3\xa6ssige sammenfald s\xc3\xa5som skrog og overbygning, men med forskellige bev\xc3\xa6bning.'